526 A MAGYAR TUD. TÁRSASÁG ÉRTEKEZÉSEI. 
Zsófia, először Palugyai Gábor azután Spáczay János kamarai adószedők 
özvegyének előbbi férjét terhelő, 1000 birodalmi tallérnyi, elismert tar- 
tozása törvénycikkileg elengedtetik. 
A 17-dik ágazat, melyben a rendek a felségnek komoly intésére 
jövő évre legközelebb fekvő élelemházakba vagy várakba szolgáltatandó 
élelemszeri segedelmet, jelesül minden kaputól a felső részekben ugyan 
2 kassai köböl, a dunáninneni és túliakban pedig 6 nagyszombati mérő 
gabonát ajánlanak , de oly kikötéssel, hogy a kötelességüket nem teljesí- 
tők annak teljesítésére ne külföldi katonai erővel, hanem az ország ná- 
dora és illetőleg a felső részeknek benszülött tábornagyja által szorittassa- 
nak. Továbbá azok, kik a király emberein a katonaságnak számára vásár- 
landó gabonáért a piaci árnál többet vennének , a vármegyei és illetőleg 
városi birák által szigorúan büntettetni rendeltetnek. 
A 18-ik ágazat, melyben a határszéli katonák és szabad hajduk által 
elkövetni szokott kicsapongásoknak, s törvényellenes tetteiknek hosszu 
elősorolása után rendeltetik, hogy megújittatván az 1659 :15., 16. s 1649 : 
82-ik ágazat, a kihágó kapitányokat és határszéli tiszteket ugyan a benszü- 
lött tábornagyok, és ha ezek a nádornak első felszólítására azt meg nem 
tennék , a nádor minél előbb maga elejébe idézvén, büntetteikhez képest , 
hivatalaiknak veszteségével is büntesse, és kárpótlásra szorítsa ; a köz akár 
zsoldos akár szabad katonákat pedig kapitányaik a kárnak megtéritésén 
fölül illóleg megfenyíteni tartozzanak, és ha ezen tisztökben hanyagok 
lennének, óket azon vármegyei előjárók; melyben birtokosok, a rövid 
ágazatoknál fogva az 1659:15-ik cikk által kijelölt büntetés alá vethessék, 
szabad lévén egyébiránt a megsértetteknek, ha azt inkább akarnák, az 
ily kapitányok és tisztek ellen országunknak előbbi törvényeit is hasz- 
nálni. 
A 19-ik ágazat, mely a határszéleken lakó nemeseknek elójogaikbani 
megtartásáról az 1649 :81., 82., 1659 :21. s 1609 : 55-ik cikket megújítja, 
és a helybeli kapitányok által szorosan teljesíttetni parancsolja. 
A 20-ik ágazat, melyben rendeltetik , hogy mind azon vám- és pénz- 
szedések, melyeket mind a két nemzetbeli katonatisztek a Vág, Rábca és 
Tisza mentében és más:.néhány helyeken létező hidaknál és átjárásoknál 
bitorlólag kicsikarnak, a királynak hadi tisztekhez intézendő parancsa által 
tiltassanak el, és az ily tilalmat megszegendő tisztek a vármegyének or- 
szágunk nádoránál teendő panaszára, a benszülöttek ugyan kisebb ha- 
